на Регламент (ЕО) No 1831/2003.
 (17)
 Съгласно процедурата, предвидена в член 16, параграф 3 от Регламент (ЕО) No 834/2007, някои държави членки предоставиха на останалите държави членки и на Комисията документация относно някои фуражни добавки с оглед на това те да бъдат разрешени и включени в приложение VI към Регламент (ЕО) No 889/2008. Документацията е разгледана от експертната група и Комисията. Въз основа на препоръките на експертната група по отношение на фуражните суровини и фуражните добавки (9) употребата на следните вещества, които експертната група е счела за съвместими с биологичните принципи и цели, следва да бъде разрешена: дрожди, обогатени със селен, димеден хлорид трихидроксид и цинков хидроксид хлорид монохидрат.
 (18)
 В светлината на промените, въведени с регламенти за изпълнение (ЕС) No 131/2014 (10), (ЕС) 2015/861 (11) и (ЕС) 2015/1152 (12) на Комисията, веществата „богати на токоферол екстракти от естествен произход“, „E2 йод“ и „E3 кобалт“, които вече не съществуват, е необходимо да бъдат съответно заменени с новите вещества от същата категория. Освен това следва да бъдат коригирани някои неточности по отношение на идентификационните номера на бентонит-монтморилонита и клиноптилолита във функционална група „г) Свързващи вещества и антислепващи агенти“.
 (19)
 В приложение VIII към Регламент (ЕО) No 889/2008 са изброени някои вещества, чиято употреба в производството на преработени биологични храни, дрожди и продукти от дрожди е разрешена в съответствие с член 19, параграф 2, буква б) и член 21 от Регламент (ЕО) No 834/2007.
 (20)
 За да се осигури съответствие с Регламент (ЕО) No 1333/2008 на Европейския парламент и на Съвета (13), е необходимо да се изменят специфичните условия на употреба на силициев диоксиден гел или колоиден разтвор (E 551) и специфичните критерии за чистота на бентонит. Съществуващото разрешение за каолин (E 559) следва да бъде отменено, тъй като съгласно Регламент (ЕО) No 1333/2008 използването на тази добавка е разрешено до 31 януари 2014 г.
 (21)
 Съгласно процедурата, предвидена в член 21, параграф 2 от Регламент (ЕО) No 834/2007, някои държави членки предоставиха на останалите държави членки и на Комисията документация относно добавки в храните, спомагателни вещества и някои други вещества с оглед на това те да бъдат разрешени и включени в приложение VIII към Регламент (ЕО) No 889/2008. Документацията е разгледана от експертната група и Комисията.
 (22)
 Въз основа на препоръките на експертната група по отношение на добавките в храните (14) употребата на следните вещества, които експертната група е счела за съвместими с биологичните принципи и цели, следва да бъде разрешена: пчелен восък (E 901), карнаубов восък (E 903), гума джелан (E 418) и еритритол (E 968).
 (23)
 Освен това условията за употребата на следните добавки следва да бъдат изменени в съответствие с препоръката на експертната група: серен диоксид, калиев метабисулфит, екстракт, богат на токоферол, лецитини, лимонена киселина, натриев цитрат, винена киселина, глицерол, натриев карбонат, силициев диоксиден гел или колоиден разтвор и натриев хидроксид. На пазара се намира лецитин, получен от биологични суровини, но за повечето употреби в сектора за преработка на биологични храни е необходимо този лецитин да притежава определени качества. Необходимите качества за производството на биологични храни понастоящем не